Λάκωνες Κέρκυρας

Οι Λάκωνες είναι οικισμός της Κέρκυρας σε υψόμετρο 240 μέτρα.

 Γενικά στοιχεία 
Οι Λάκωνες είναι ένα παραδοσιακό χωριό στην βορειοδυτική Κέρκυρα, χτισμένο στην ορεινή περιοχή πάνω από την τουριστική περιοχή της Παλαιοκαστρίτσας, με ιστορία πολλών χρόνων. Παλαιότερα υπαγόταν στο δήμο Παλαιοκαστρίτσας, ενώ από το 2019 υπάγεται στον δήμο Κεντρικής Κέρκυρας και Διαποντίων Νήσων. Σύμφωνα με την απογραφή του 2021, το χωριό αριθμεί 343 μόνιμους κατοίκους,«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10678 (σελ. 204 του pdf) ενώ απέχει 5 μόλις χιλιόμετρα από την τουριστική περιοχή της Παλαιοκαστρίτσας. Το χωριό είναι αρκετά δημοφιλές για την μαγευτική θέα που διαθέτει, καθώς ορατά από τα περισσότερα μέρη του χωριού είναι η Παλαιοκαστρίτσα, το γειτονικό χωριό των Λιαπάδων και μερικά ακόμη γειτονικά χωριά, ενώ επίσης φαίνεται από μακριά η πόλη της Κέρκυρας.
 Ιστορικά στοιχεία 
Το χωριό αποτελεί ένα από τα παλαιότερα χωριά της Κέρκυρας, ενώ μάλιστα οι πρώτοι κάτοικοί του προέρχονταν από τη Μάνη.  Υπάρχουν πολλές εκδοχές για το πώς κατάφεραν να φτάσουν στο νησί, όμως υπάρχουν κάποιες ασάφειες. Σύμφωνα με την επικρατέστερη εκδοχή, τρεις οικογένειες με καταγωγή από το Οίτυλο, έναν οικισμό στη Μάνη, για άγνωστους έως σήμερα λόγους αποφάσισαν να εγκαταλείψουν τον τόπο τους με προορισμό την Ιταλία, μία θαλασσοταραχή όμως έμελλε να ανατρέψει τα σχέδιά τους. Μόνο μία από τις τρεις οικογένειες έφτασε τελικά στην Νότια Ιταλία (άλλες εκδοχές αναφέρουν ότι η οικογένεια αργότερα κατέληξε στην Κορσική) ενώ μία από αυτές χάθηκε στην τρικυμία. Η μία από τις οικογένειες λέγεται ότι αποπροσανατολίστηκε, φθάνοντας τελικά στην σημερινή Παλαιοκαστρίτσα, ιδρύοντας τελικά έναν μικρό οικισμό σε απομονωμένο μέρος στην περιοχή. Λίγο καιρό αργότερα, οι συνεχείς λεηλασίες της περιοχής από "πειρατές" (υπάρχουν κάποιες αναφορές σε ονομασίες των "πειρατών" αυτών), οι οποίες ήταν η αιτία που οδήγησε τους κατοίκους να μεταφέρουν για λόγους ασφαλείας τον οικισμό στην ορεινή περιοχή πάνω από την σημερινή Παλαιοκαστρίτσα, όπου βρίσκεται μέχρι και σήμερα.

Οι πρώτες αναφορές στο χωριό χρονολογούνται πίσω στο 1387. Στο χωριό υπάρχουν κάποια κτίσματα του 18ου και του 19ου αιώνα, τα οποία και υποδηλώνουν την παλαιότητά του, ενώ παράλληλα στον ορεινό όγκο πάνω από το λιμάνι της Παλαιοκαστρίτσας υπάρχουν ερείπια κτισμάτων και εκκλησιών, τα οποία αποδίδονται στον πρώτο οικισμό από τον οποίο εκδιώχθηκαν οι πρώτοι κάτοικοι του χωριού. 
 Το χωριό σήμερα 
Σήμερα, το χωριό των Λακώνων παραμένει ένα επιβλητικό, παραδοσιακό χωριό το οποίο είναι αρκετά δημοφιλές για την μαγευτική του θέα που βλέπει στις γειτονικές περιοχές αλλά και την θάλασσα. Το χωριό διαθέτει διάφορες υπηρεσίες, όπως παραδοσιακά καφενεία, καφετέριες, κομμωτήριο, οπωροπαντοπωλείο, ταβέρνες και εστιατόρια, καθώς επίσης λειτουργεί και λαογραφικό μουσείο, το οποίο βρίσκεται στην πλατεία του χωριού . εναλλ.=Η πλατεία του χωριού Λάκωνες|μικρογραφία|312x312εσ|Η πλατεία των Λακώνων.

 Τα διάσημα μονοπάτια του χωριού 
Ένα ακόμη αξιόλογο χαρακτηριστικό του χωριού είναι ότι διαθέτει αρκετά μονοπάτια, δύσβατα και μη, τα περισσότερα εκ των οποίων καταλήγουν στην περιοχή της Παλαιοκαστρίτσας. Αρκετοί περιπατητές επιλέγουν κάθε χρόνο να διασχίσουν τα μονοπάτια αυτά, ενώ η πρόσβαση είναι αρκετά εύκολη ακόμα και για απλή πεζοπορία. Τα περισσότερα μονοπάτια δεν είναι επικίνδυνα, όμως συνιστάται να αποφεύγεται η πεζοπορία σε αυτά τους καλοκαιρινούς μήνες από μη επαγγελματίες, λόγω των εντόμων και των φιδιών που μπορεί να βρίσκονται σε κάποια από αυτά.

 Εκκλησίες 
Στο χωριό υπάρχουν έξι εκκλησίες βασιλικού ρυθμού, από τις οποίες οι δύο (Ι.Ν. Αγίου Νικολάου, Ι.Ν. Αγίου Βλασίου) βρίσκονται εντός του οικισμού. Οι άλλες τέσσερις (Ι.Ν.  Αγίας Παρασκευής, Ι.Ν.  Αγίου Συμεών, Ι.Ν. Αγίου Γεωργίου, Ι.Ν. Αγίου Αναστασίου) βρίσκονται εκτός του χωρίου και κατά την ανάβαση στο χωριό. Η κύρια εκκλησία του χωριού είναι ο Ιερός Ναός του Αγίου Νικολάου, η οποία βρίσκεται κάτω από την πλατεία του χωριού και στην οποία βρίσκεται το κοιμητήριο του χωριού.

 Παραπομπές 

Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων